### KREDSINFORMATION

# *Maj 2018.*

Så kom de i mål med forhandlingerne om overenskomsten. Jeg skal ikke lægge skjul på, at det resultat som er kommet på vores område, langt fra er tilfredsstillende. Jeg er sikker på, at vi alle havde håbet på, at der sket ændringer i Lov 409, og nogle af de regler som ligger i loven, var blevet fjernet.

Det var ikke muligt for vores forhandlere at komme igennem med vores krav, da KL og moderniseringsstyrelsen stod urokkeligt fast på deres synspunkter.

Nu bliver der nedsat en undersøgelseskommission, som skal afdække vores arbejdsvilkår, og som forhåbentlig kommer med nogle anbefalinger, som arbejdsgiverne ikke kan se bort fra ved næst ok-forhandling i 2021

***Per Brinckmann***

***Formand Lejre Lærerforening***

Denne kredsinformation vil primært dreje sig om:

OK-18

Kredsstyrelsens anbefaling

Medlemsmøde

Urafstemning

Lærerkalender for næste skoleår

**OK-18**

Så blev parterne enig om en overenskomstaftale. For vores område blev det aftalt at der nedsættes undersøgelseskommission, som skal afdække tiltag som fremmer god undervisning.

Afdækningen styres af en kommissionsformand, som Danmarks Lærerforening har fået lov at udpege. Afdækningsarbejdet skal være afsluttet med udgangen af 2019.

Fra 2020 begynder forhandlinger med KL, om de forslag kommissionen er kommet med bevirker, om der skal indgås en arbejdstidsaftale.

Det er ikke noget stort resultat, og vi havde alle sammen håbet at der denne gang ville komme ændringer af lærernes arbejdstid

Udover vores arbejdstid er der også indgået aftaler om lønrammen, der er på 8,1%. Det betyder ikke vi stiger 8,1% i løn over de næste 3 år

Udmøntningen af lønrammen er ikke endelig på plads. Det skal forhandles færdigt inden d. 11. maj, De lønstigninger vi får ligger i omegnen af 6,8% i ok-perioden.

Der er afsat 0,35% til organisationsforhandlinger, og det er her DLFs særlige krav skal forhandles. Bl.a. om børnehaveklasselederne skal have et højere slutløntrin

Når kredsen kender den præcise udmøntning, vil vi skrive det til jer.

En af de gode ting ved denne overenskomst er, at tiden til lejrskole bliver hævet fra 14 til 24 timer. Det skal forstås på den måde, at der gives 14 timers arbejdstid, og 10 timer rådighedstjeneste med 1/3 pr. døgn.

Det betyder at, af de 10 gives der 3 1/3 time pr. dag i rådighedstjeneste. Rådighedstjenesten kan gives som arbejdstid eller udbetales.

**Kredsstyrelsens anbefaling**

Kredsstyrelsen har drøftet den samlede aftale, og vil på nuværende tidspunkt ikke komme med en anbefaling til jer.

Tillidsrepræsentanterne er indkaldt til regionalt TR-møde i DLF fredag 4. maj, og vi vil i kredsstyrelsen drøfte aftalen mandag d. 7. maj, og derefter beslutte om vi kommer med en anbefaling.

**Medlemsmøde**

Kredsen afholder medlemsmøde om overenskomstresultatet torsdag d. 17. maj fra 16:00-18:00 i kantinen på Hvalsø skole. Invitationen ligger på DLF-insite

**Urafstemning**

Der er ikke lavet sammenkædning af overenskomstresultaterne. Det betyder at det udelukkende medlemmerne af Danmarks Lærerforening som stemmer om vores OK-resultat.

På det kommunale/regionale område vedtages eller forkastes forslaget direkte af medlemmerne ved en urafstemning. Urafstemningen vil blive gennemført i perioden fra den 25. maj til den 3. juni 2018.

Fagbladet Folkeskolen - der udkommer den 24. maj - vil have et indstik, der nærmere forklarer afstemningen og indholdet af aftalen.

Du kan læse mere om OK-18 her. <https://www.dlf.org/loen-og-vilkaar/ok18>

**Lærerkalender for næste skoleår**

Lærerkalenderen for næste skoleår er kommet. Hvis du gerne vil have kalenderen, skal du give besked hos din TR, som får dem udleveret på kredskontoret.

**Hvis du skal på pension**

Når du går på pension, skal du selv gøre kredsen opmærksom på det, hvis du vil overføres til fraktion 4. Du kan sende kredskontoret en mail på 042@dlf.org eller ringe til Anne på kontoret mandag eller torsdag. Reduceringen af dit kontingent sker først, når du er overført og kan ikke laves med tilbagevirkende kraft. Kontingentet for pensionister udgør pt. 106 kr. pr. måned og opkræves helårligt.

**Sådan hjælper Danmarks Lærerforening i tilfælde af arbejdsskade.**

Arbejdsskader skal anmeldes hurtigst muligt.

Din arbejdsmiljørepræsentant kan hjælpe dig med at anmelde skaden til myndighederne, og Danmarks Lærerforening kan hjælpe med sagsbehandlingen

Det er vigtigt, at arbejdsskader anmeldes til rette myndigheder og indenfor givne frister. Vær opmærksom på, at du i sidste ende selv er ansvarlig for, at det sker. Er der praktiske problemer med anmeldelsen, kan du få hjælp af dinarbejdsmiljø- eller tillidsrepræsentant eller af din lokale lærerkreds. Foreningen centralt kan yde bistand, hvis du fører sag om erstatning.

Har du brug for at vide mere, kan du kontakte Lejre Lærerforening eller læse mere på foreningens hjemmeside.

**Sådan sender du sagen til Danmarks Lærerforening**

Når arbejdsskaden er anmeldt, kan du inddrage foreningen i sagen, hvis du ønsker det. For at inddrage foreningen skal du henvende dig til din lokale kreds, som kan rådgive dig om spørgsmål om anmeldelse til Arbejdsskadestyrelsen, behandlingsudgifter mm.

Den allerførste, som du skal kontakte er arbejdsmiljørepræsentanten, der ligger inde med de relevante papirer.